ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA 10/20
Juhlimme sitä, että Jeesus, -
maailman Pelastaja, Immanuel eli Jumala kanssamme tuli maailmaan.
Tässä raamatunopettajamme Andrew.
―Tervetuloa evankeliumin äärelle.
Jatkan edelleen opetussarjaani aiheesta Älä rajoita Jumalaa.
Aiheesta on saatavana upouusi kirja.
Nämä totuudet ovat mullistaneet elämäni.
Tämä on yksi tärkeimpiä asioita, joista Jumala on minulle puhunut.
Jatkamme tästä ensi kerralla. Saatavana on myös levyjä, -
työkirja ja tämä pieni staattinen tarra, jossa lukee "Älä rajoita Jumalaa".
Se vain irrotetaan taustapaperista, ja se tarttuu minne vain.
Pidän siitä. Siinä ei ole liimaa. Olen liimannut tarroja peileihin -
muistuttamaan itseäni siitä, etten rajoittaisi Jumalaa.
Tarra tulee kirjan mukana, mutta saat sen myös erikseen.
Olen puhunut monista asioista. Jumalalla on meille varattuna -
enemmän kuin olemme saaneet kokea. Yritin ravistella ihmisiä -
pois mukavuudestaan, sillä pienet unelmamme rajoittavat Jumalaa.
Emme voi pelotella Jumalaa unelmoimalla liian suuria -
tai unelmoida suurempia kuin Hän. Yritin motivoida ihmisiä tähän.
Sitten aloin puhua tavoista, joilla itse rajoitin Jumalaa.
Herra sanoi minulle 31.1.2002, että rajoitin Häntä.
Olin käynyt laiskaksi ja tyytyväiseksi nykytilaan, -
koska ensi kertaa 34-vuotisen palvelutyöni aikana asiat olivat hyvin.
Tunnelin päässä näkyi valoa, eikä se ollut toinen juna.
Näytti siltä, että selviäisimme, joten otin rennosti. Se ei ole hyvästä.
Siinä ei ole mitään väärää, että nautimme Jumalan hyvyydestä -
ja että asiat menevät hyvin, mutta emme saa olla liian tyytyväisiä -
emmekä antaa sisäisen tulemme sammua. Otin liian rennosti -
ja nautin siitä, ettei minun tarvinnut venyä. Kaikki sujui helposti.
Herra sanoi, että velttouteni rajoitti Hänen työtään elämässäni.
Olen puhunut myös siitä, että pelkäsin riskien ottamista ja epäonnistumista.
Jumala oli pannut sydämeeni suuria asioita, mutta niihin liittyi -
epäonnistumisen mahdollisuus. En halunnut ottaa sitä riskiä.
Uskon, että monet teistä voivat samaistua tähän.
Useimmat meistä pelkäävät riskien ottamista -
ja sitä, että joutuvat lujille.
He haluavat valita helpon tien. Se on kamalaa ja rajoittaa Jumalaa.
Olen oppinut, että kun Jumala käskee minun tehdä jotain, -
Hän antaa minulle sanan, ei kokonaista lukua tai kappaletta.
Saan vain sanan, jonka avulla lähden liikkeelle oikeaan suuntaan, -
ja kun kuljen oikeaan suuntaan, Hän alkaa näyttää minulle asioita.
Raamatussa on paljon esimerkkejä tästä samasta toimintatavasta.
Viimeksi puhuin Eliasta. Hän sai 1. kuningasten kirjan luvussa 17 -
sanan Jumalalta ja kertoi sen kuninkaalle, vaikka joutui vaaraan.
Hän ei tiennyt, mitä Herra tekisi eikä saanut toista sanomaa -
tai lupausta varjeluksesta ennen kuin oli toteuttanut ensimmäisen sanan.
Sama toistuu Raamatussa aina vain uudestaan.
Jos haluat lakata rajoittamasta Jumalaa, joudut ottamaan riskejä.
En tarkoita tyhmiä riskejä tai sitä, että pitäisi heittää -
harkitsevaisuus ikkunasta ulos, mutta kun saat sanan Jumalalta, -
sinun pitää nousta pois veneestä niin kuin Pietari. Tästäkin puhuin.
Pietarin piti nousta suhteellisen turvallisesta veneestä -
ja astua veden päälle, missä ei ollut mitään järkeä inhimillisesti katsoen.
Et voi kävellä veden päällä ellet astu pois veneestä.
Jotkut teistä eivät suostu astumaan pois veneestä, -
mutta haluaisivat voida todistaa kävelleensä veden päällä.
Olen todistanut siitä, että rakensimme uuden kampuksen Woodland Parkiin.
Saimme valmiiksi 32 miljoonan dollarin projektin ilman lainaa.
Moni teistäkin haluaisi tällaisen todistuksen, muttei halua ottaa riskiä.
Ette toimisi niin kuin minä ja sitoutuisi tällaiseen projektiin.
Haluatte todistuksen, mutta ette ole valmiit tekemään sitä, mitä se vaatii.
Haluaisitte todistuksen ilman koetusta, mutta se ei onnistu.
Muistaakseni Joyce Meyer puhui tästä.
Sinun täytyy uskaltaa ottaa riskejä. Usko Jumalaan ja luota siihen, -
että olet kuullut Hänen ääntään. Hän ei jätä sinua pulaan.
Minua ihmetyttää aina, etteivät ihmiset uskalla poistua veneestä.
Tuossakin tilanteessa Matteuksen luvussa 14 vene oli melko turvaton.
Se oli täynnä vettä, ja opetuslapset olivat hukkumaisillaan.
He olisivat hukkuneet veneessä, ellei Jumala olisi tehnyt ihmettä.
Silti vain yksi opetuslapsista astui veteen. Miksi?
Vene oli uppoamassa. Oli lähes samantekevää, oliko veneessä vai ei.
He olisivat yhtä hyvin voineet ottaa riskin ja luottaa Jumalaan.
Jeesushan sanoi: "Tule." He olisivat voineet tarttua siihen -
kävellä rantaan, mutta pelkäsivät nousta uppoavasta veneestä.
Tätä voi verrata moneen teistä. Haluaisitte tehdä jotain ihmeellistä -
ja voida todistaa veden päällä kävelystä, mutta pysytte veneessä.
Pelkäätte luopua ihmisviisaudesta, jota ei-uskovat käyttävät.
Miten tuo viisaus toimii muiden kohdalla? Ihmiset voivat huonosti -
ja tekevät itsemurhia talousongelmien takia.
Silti kukaan ei uskalla olla erilainen.
Maailma uppoaa, ihmiset ovat onnettomia eikä homma toimi.
Miksemme uskalla toimia eri tavalla?
En ole täydellinen esimerkki, mutta olen luottanut Jumalaan -
ottanut uskon askeleita, ja Jumala on tehnyt elämässäni -
niin paljon ihmeellisiä asioita, että olen iloinen, että otin riskin.
Kadun vain sitä, etten ole luottanut Jumalaan vielä enemmän.
Jumala puhui siitä tänä vuonna, ja tartun uusiin haasteisiin.
Uskomme vielä suurempiin asioihin. Minun pitää saada kokoon -
53 miljoonaa 20 kuukauden aikana niiden 40 miljoonan lisäksi, -
jotka tarvitaan vuodessa palkkoihin, lähetysaikaan ynnä muuhun.
Korotan panoksia, mutta uskon, että Jumala haluaisi vielä lisää.
Käytän esimerkkinä Gideonia.
Tuom. 6:11 "Ja Herran enkeli tuli ja istui Ofran tammen alle, -
joka oli abieserilaisen Jooaan oma, juuri kun tämän poika Gideon -
oli puimassa nisuja viinikuurnassa, -
korjatakseen ne talteen midianilaisilta."
Israelilaiset olivat saaneet Luvatun maan, mutta koska he kääntyivät -
pois Jumalasta, mutta kansat tulivat ja valtasivat maan heiltä.
Midianilaiset ahdistivat israelilaisia, jotka olivat kuin heidän orjiaan.
Siksi israelilainen Gideon ei puinut vehnää näkösällä, -
vaan teki sen salassa viinikuurnan takana, etteivät midianilaiset -
olisi vieneet hänen viljaansa. Hän oli kurjassa tilanteessa.
Jae 12 "Ja Herran enkeli ilmestyi hänelle ja sanoi hänelle: -
'Herra olkoon sinun kanssasi, sinä sotaurho!'" Gideon vastasi: -
"Oi, Herrani, jos Herra on meidän kanssamme, -
miksi sitten kaikki tämä on meitä kohdannut?
Ja missä ovat kaikki hänen ihmeelliset tekonsa, -
joista isämme ovat meille kertoneet sanoen: -
'Herra on johdattanut meidät tänne Egyptistä'?
Mutta nyt Herra on hyljännyt meidät ja antanut meidät Midianin kouriin."
Joku voi pitää tätä vastausta pahana, mutta minusta se on hyvä.
Se osoittaa, ettei Gideon tyytynyt tilanteeseen, vaan oli tyytymätön.
Hän tiesi, että se oli väärin -
ja että hänen olisi kuullut olla pää, mutta hän olikin häntä.
Hän oli kuullut isien kertomukset Jumalan tekemistä ihmeistä -
ja oli tyytymätön ala-arvoiseen elämäänsä.
Kun enkeli sanoi hänelle: "Herra olkoon kanssasi, sinä sotaurho", -
hän kysyi heti: "Jos olen sotaurho, miksi tilanteeni on tällainen?"
Jeesus sanoi jakeessa Joh. 14:12 "joka uskoo minuun, -
myös hän on tekevä niitä tekoja, joita minä teen, ja suurempiakin".
Herra sanoi, että meidän pitäisi tehdä samoja tekoja kuin Hän.
Jotkut sanovat, että suuremmat teot tarkoittavat mm. radiota ja tv:tä, -
joiden avulla voimme tavoittaa enemmän ihmisiä kerralla kuin Hän.
En edes ala väitellä siitä. Katsokaa, mitä Jeesus teki.
Ap. t. 10:38 "...hänet, joka vaelsi ympäri ja teki hyvää -
ja paransi kaikki perkeleen valtaan joutuneet".
Lisäksi Hän paransi ihmisiä ja herätti heitä kuolleista.
Ei huolehdita suuremmista teoista ennen kuin teemme samoja tekoja.
Meidän pitäisi nähdä Jumalan ihmeitä tekevän voiman toimivan -
ja ihmisten vapautuvan demonisesta painostuksesta ja masennuksesta.
Jumalan yliluonnollisen voiman pitäisi toimia seurakunnissamme.
Silti kun menen seurakuntiin, joissa Pyhä Henki toimii, -
ja näen ihmeiden tapahtuvan, seurakunnassa kasvaneet ihmiset -
tulevat sanomaan, etteivät olleet koskaan aiemmin nähneet ihmeitä.
Ei sen näin pitäisi mennä. Minusta on hyvä sanoa: -
"Jos meidän pitäisi tehdä samoja tekoja kuin Jeesus, miksei niitä näy?"
Minusta se on tervettä toisin kuin nykytilanteen hyväksyminen.
Minusta ei pitäisi olla niin, että tiedämme jo kauan etukäteen, -
mitä jumalanpalveluksessa tapahtuu eikä mikään siellä ikinä muutu.
Pyhä tyytymättömyys on hyvästä. Gideonilla sitä oli, ja hän sanoi: -
"Jos kerran olen sotaurho, miksi kaikki tämä tapahtuu?"
Herra vastasi jakeessa 14 "Mene tässä voimassasi -
ja vapauta Israel Midianin kourista; minä lähetän sinut"."
Jos siis pystyt yhdistämään pyhän tyytymättömyytesi -
ja halusi nähdä kaiken sen, mitä Jumala meille antaa, -
siihen, että Jumala on kanssasi, silloin Hän toimii kauttasi -
ja toteutat kutsusi. Nykytilanteeseen tyytyminen rajoittaa Jumalaa.
Tarvitset Jumalan apua, -
mutta jos yhdistät nuo asiat, tulet näkemään yliluonnollisia asioita.
Kertomus Gideonista jatkuu monta lukua, mutta tässä tärkeintä on, -
että Jumala antoi hänelle sanan: -
"Sinä tulet vapauttamaan Israelin midianilaisten vallasta."
Gideon alkoi ottaa askelia siihen suuntaan.
Ensin hän hajotti isänsä tekemän pakanajumalan alttarin.
Hän tuhosi sen täysin ja hakkasi sen maahan.
Kun ihmiset heräsivät, he jotenkin tiesivät, että Gideon oli tehnyt sen.
Niinpä he tulivat Gideonin isän talolle ja halusivat tappaa hänet.
He sanoivat hänen isälleen: "Tuo tänne poikasi, hänen täytyy kuolla".
Isä vastasi, että jos joku halusi tappaa Gideonin alttarin tuhoamisen takia, -
hänet piti tappaa heti. Jos tuo pakanajumala olisi todella Jumala, -
se saisi puolustaa itse itseään. Miksi ihmisten piti puolustaa sitä?
Jos kyseessä todella olisi Jumala, hän saisi tappaa Gideonin itse.
Ihmiset muuttivat Gideonin nimen Jerubbaaliksi, -
mikä tarkoittaa: "Baal ajakoon itse asiansa häntä vastaan".
Se oli Gideonin ensimmäinen este. Jumala käski hänen lähettää -
viestinviejät koko Israeliin. Koko kansa, yli 30 000 ihmistä, tuli koolle.
Heitä tuli aluksi enemmän, mutta Herra sanoi, -
että heitä oli liian paljon, sillä voiton piti olla Jumalan työtä.
Tämä on hieno totuus. Voisin puhua tästä koko ohjelman ajan, -
mutta haluan päästä vielä toiseen asiaan. Joskus haluamme, -
että meillä on täydelliset resurssit, niin ettei uskoa tarvita lainkaan.
Jumala tekee mielellään asiat niin, että vain Hän saa niistä kunnian.
Hän sanoi, että miehiä oli liikaa. Jos he kaikki taistelisivat, -
israelilaiset ajattelisivat saaneensa voiton pelkällä omalla voimallaan.
Niinpä Gideon käski kaikkia äskettäin avioituneita, kaikkia, -
joilla oli omaisuutta hoidettavanaan ja kaikkia pelokkaita lähtemään.
Kymmeniä tuhansia ihmisiä lähti, mutta jäljelle jäi vielä 30 000.
Herra käski Gideonin viedä heidät purolle ja katsoa, miten he joivat.
Osa ihmisistä meni vatsalleen maahan ja työnsi kasvonsa veteen.
Toiset polvistuivat, tekivät kädestään kupin ja joivat siitä.
Herra käski valita jälkimmäiset. He saavuttaisivat taistelussa voiton.
Jotkut opettavat, että ne, jotka polvistuivat, -
olivat kuuliaisia, huolellisia ja valppaita ja toiset taas velttoja.
Ehkä heillä on perustelunsa, mutta minä uskon, -
että Jumala valitsi juuri nämä ihmiset, koska heitä oli vain 300.
Jos vatsallaan makaavia olisi ollut 300, Jumala olisi valinnut heidät.
Juomistavalla ei ollut väliä. Jumala halusi vain pienentää armeijan -
niin naurettavan pieneksi, että kun ihme tapahtui, -
Jumala saisi siitä kunnian, ei Gideon.
Niinpä Gideon valitsi armeijaansa nuo 300 miestä -
ja lähetti loput kotiin. He lähtivät taistelemaan midianilaisia vastaan.
Midianilaisia oli kuin hiekkaa rannalla. Heitä saattoi olla miljoonia.
Israelilaisia oli paljon vähemmän, ja Gideon alkoi rajoittaa Jumalaa.
Hän alkoi epäröidä. Toisiko Jumala todella heille voiton?
Gideon sanoi Herralle panevansa villoja maahan.
Jos Herra todella antaisi midianilaiset hänen käsiinsä, -
maan pitäisi olla kasteesta märkä ja villojen kuivia. Se oli epänormaalia.
Normaalisti villat olisivat olleet yhtä märät kuin ruoho ympärillä.
Näin Gideon koetteli Jumalaa.
Aamulla kävi juuri niin. Villat olivat täysin kuivia ja maa oli märkä.
Gideon kuitenkin ajatteli, että ehkä kyseessä oli sattuma.
Hän yritti uudestaan ja halusi nyt, että villat olisivat märät ja maa kuiva.
Aamulla hän pystyi puristamaan villoista kulhollisen vettä.
Tällä kaikella hän yritti päästä pelostaan, joka rajoitti sitä, -
mitä Jumala pystyi tekemään.
Lopulta hän oli tarpeeksi rohkea taistelemaan. Hän oli valmis -
hyökkäämään aamulla, kun Herra sanoi, että jos hän vielä pelkäsi, -
hän voisi ottaa mukaansa pari miestä ja hiipiä yöllä midianilaisten leiriin.
Silloin Herra vahvistaisi hänelle, että hän saisi voiton.
Gideon meni sinne ja kuuli kahden miehen puhuvan lähimmässä teltassa.
Toinen heistä oli nähnyt unen: Laaksossa oli valtava määrä -
midianilaisten sotilaiden telttoja, kun valtava ohraleipäkakku -
vyöryi mäkeä alas midianilaisten päälle ja tuhosi heidät täysin.
Uni itsessään oli ihmeellinen, mutta vielä ihmeellisempää oli, -
että toinen mies sanoi heti sen olevan varmasti Herran ja Gideonin miekka.
Uni itsessään oli erikoinen, ja vielä erikoisempaa oli, -
että toinen mies selitti sen tarkoittavan Gideonin voittoa.
Se on yliluonnollista. Ja midianilaisten telttoja oli leirissä tuhansia.
Oli ihmeellistä, että se sattui juuri siinä teltassa, jonka luona Gideon oli.
Se oli niin suuri vahvistus, että Gideon palasi omaan leiriinsä -
ja toteutti Jumalan kutsun, mutta hän joutui voittamaan pelkonsa.
Epäonnistumisen ja riskien ottamisen pelko -
pysäyttää Jumalan ja rajoittaa Häntä. Jumala sanoi minulle, -
että rajoitin Häntä, koska en uskaltanut panna asioihin vauhtia.
Hänen täydellinen rakkautensa karkotti pelon, ja päätin tehdä sen.
Edessäni on suuria tavoitteita. Seuraavaan projektiin tarvitsen -
53 miljoonaa 20 kuukaudessa. Lisäksi minulla on suunnitteilla -
monta muuta, useiden kymmenien miljoonien hintaista projektia.
Ei minulla ole rahaa kaikkeen siihen. Minulla ei ole juuri nyt -
edes sadasosaa siitä, mitä tarvitsen seuraavien muutaman vuoden aikana.
Voisin siis hyvin pelätä, että epäonnistun.
En voi taata, että tämä onnistuu, mutta olen käynyt asiat läpi, -
mutta menen mieluummin eteenpäin uskoen Jumalaan ja epäonnistun -
kuin istun tässä tietäen, mitä sydämelläni on ja pelkään etenemistä.
Aion yrittää, ja uskon onnistuvani. Odottakaa vain, niin näette.
Eräs mies oli vuonna 2001 suurin yhteistyökumppanini.
Hän lahjoitti järjestölleni enemmän rahaa kuin kukaan muu.
Hänen tyttärensä oli lääkäri, joka oli jo suunnitellut -
lähtevänsä lähetystyömatkalle -
niille seuduille, missä Taleban toimi.
Syyskuun 2001 terrori-iskujen jälkeen kaikki pelkäsivät tulevaa.
Tytön isä halusi hänen peruuttavan lähetystyömatkansa tuolle alueelle.
Tyttö kieltäytyi, ja isä soitti minulle ja käski minun sanoa tyttärelleen, -
että matka oli typerä idea ja että hänen pitäisi peruuttaa se.
Tyttö tuli puhelimeen, ja kysyin häneltä, oliko Jumala käskenyt -
hänen lähteä. Hän sanoi tietävänsä varmasti, että se oli Jumalasta.
Sanoin hänelle: "Mene."
Yhteistyökumppanini ei pitänyt siitä. Hänhän soitti minulle, -
että sanoisin ei. Sanoin hänelle, -
että Jumalan tahdon keskipiste on maailman turvallisin paikka.
Toisaalta noihin aikoihin koulumme teki ensimmäisen lähetysmatkan.
Erään opiskelijan mies ei halunnut vaimonsa lähtevän, -
koska pelkäsi lentokoneita, joten nainen jäi kotiin.
Nainen oli ajamassa autolla Colorado Springsin lähellä, -
kun joutui autokolariin ja kuoli. Hänen olisi ollut paljon parempi -
lentää maapallon toisella puolelle Jumalan tahdon keskipisteessä.
Siellä, mihin Jumala käskee mennä, on paras paikka. Älä pelkää.
Olen menossa Ugandaan, vaikka siellä on ebolakriisi.
Uskon vakaasti, että Jumala on käskenyt minut tehdä niin, -
ja silloin se on turvallisin paikka.
Et voi rajoittaa Jumalaa pelkäämällä epäonnistumista tai riskejä.
Aikamme on lopussa, mutta minulla on vielä paljon sanottavaa.
Kannattaa tilata tämä kirja. Kohta saat lisätietoa tilaamisesta.
Andrew'n opetus "Älä rajoita Jumalaa" on saatavana kirjana.
Opetus on saatavana myös CD- ja DVD-levyillä 19 punnalla.
Saat kirjan tai levyjen mukana myös Älä rajoita Jumalaa -tarran.
Tämän staattisen tarran voi kiinnittää vaikka peiliin, ja se muistuttaa, -
ettemme rajoittaisi Jumalaa ajattelemalla liian pienesti.
Saat tämän tarran ilmaiseksi myös nettisivujemme kautta.
Jos haluat enemmän kuin yhden tarran, ne maksavat punnan kappale.
Koko opetussarjan voi ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Sarjan kolmannessa osassa puhutaan riskien pelkäämisestä.
Se on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Kolmas osa on tänään saatavana erikseen viimeistä päivää.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit tilata materiaaleja puhelimitse arkisin klo 7:30―17 (GMT).
Palvelunumeromme näkyvät ruudulla.
Muista maatunnus, jos soitat Ison-Britannian ulkopuolelta.
Ota yhteyttä jo tänään!
Tule mukaan kolmipäiväiseen raamattuseminaariin tammikuussa.
Se järjestetään Biltmoren luksushotellissa Phoenixissa.
Nauti Arizonan auringosta ja Andrew'n väkevästä sanomasta.
Andrew'n lisäksi seminaarissa puhuu Duane Sheriff Oklahomasta.
Ylistyksestä vastaavat Charlie ja Jill LeBlanc sekä Jamie Wommack.
Jos varaat huoneesi 12.12.2014 mennessä, -
saat sen 139 dollarin erityishintaan.
Seminaari pidetään 1.―3.1.2015.
Lisätietoa tapahtumasta ja majoituksesta nettisivuillamme.
Andrew Wommackin työ ja Charis- raamattukoulu tarjoavat paikan, -
jossa rikkinäiset voivat eheytyä ja kapinalliset aloittaa alusta.
Olin todella rikkinäinen ihminen.
Menneisyydessäni oli paljon kipua ja pahoja asioita.
Susan löysi Wommackin opetuksen asuessaan Virginiassa.
Ystävä katsoi paranemismatkoja.
Hän oli pysäyttänyt videon kohtaan, josta halusi meidän katsovan.
Se oli Hannah Terradezin tarina. Heti, kun ohjelma alkoi, -
sanoin: "Tässä se on. Tätä olen etsinyt."
Täällä oppimani asiat ovat mullistaneet elämäni täysin.
En ole lainkaan sama ihminen kuin tänne tullessani.
Jos en olisi tullut, en olisi muuttunut.
Susan on esimerkki siitä, kuinka Andrewin tv-työ -
ja Charis-raamattukoulu toimivat käsi kädessä.
Täällä rikkinäiset voivat eheytyä ja kapinalliset aloittaa alusta.
Itse en olisi saanut tätä aikaan. Jumala teki sen minussa.
Andrew Wommackin työ ja Charis-raamattukoulu -
ovat muuttaneet ihmisiä ja maailmaa 20 vuotta. Lisätietoa nettisivuiltamme.
MUUTA ELÄMÄSI. MUUTA MAAILMA.
Suomennos: Anni Lähteenmäki